Serekanê baroyan vera AKPyo ke wazeno derbeya pawitişî bikero, dest pê rayraşîyayîşê pawitişî kerdbi la dekewtişê Anqara de hetê polîsan ra serekî ameybî vindartene. Serekanê baroyan vizêr serê sibayî ra nata rayîrê Eskîşehîrî de çalakîya roniştişî kerdêne. Qerardarîya serekan ser kewte û ê do rayraşîyayîşê xo dewam bikerê.
Serekê baroyan qasê 200 metre rayraşîyayîşêkê sembolîkî do bikerê û derbazê Anqara bibê. Dima zî pê otobusan heta Tandoganî şorê.
Serekê Yewîya Baroyanê Tirkîya (TTB) Metîn Feyzîogluyo ke terefgîrê AKP-MHPyî yo, tewrê rayraşîyayîşî nêame kerdene.
